b'\n_START_ARTICLE_\nCharlotte Antonsen\n_START_SECTION_\nBiografi\n_START_PARAGRAPH_\nCharlotte Antonsen er datter af direkt\xc3\xb8r, cand.polit. og tidligere medlem af Folketinget Poul Antonsen og lektor, cand.mag. Johanne Charlotte Dornonville de la Cour Antonsen._NEWLINE_Trong\xc3\xa5rdsskolen 1965-74. Matematisk student fra Lyngby Statsskole 1977._NEWLINE_Edb-operat\xc3\xb8r 1978-79. Studentermedhj\xc3\xa6lp i Indenrigsministeriet 1981-83. EF-konsulent 1986-91._NEWLINE_Medlem af Det Faglige Landsudvalg for de Samfundsvidenskabelige og Sociale Uddannelser 1983-86. Formand for Moderate Studenter 1982-83. Medlem af Det Statsvidenskabelige Fagr\xc3\xa5d 1979-81 og af Konsistorium ved K\xc3\xb8benhavns Universitet 1981-83. Formand for Venstres Erhvervsudvalg i S\xc3\xb8ndre Storkreds 1985-87. Partiets EU-ordf\xc3\xb8rer siden 1990._NEWLINE_Antonsen var partiets kandidat i Christianshavnkredsen 1984-87 og i Fredensborgkredsen fra 1987. Hun blev valgt for Venstre som folketingsmedlem for Frederiksborg Amtskreds fra 12. dec. 1990. Ved valget den 13. november 2007 fik Charlotte Antonsen ikke genvalg til Folketinget._NEWLINE_Siden 2001 har hun v\xc3\xa6ret medlem af Landsskatteretten, mens hun siden 2010 har v\xc3\xa6ret bestyrelsesmedlem i Naviair.'